Mateusz Gniazdowski

Mateusz Gniazdowski (* 1974, Varšava, Poľsko) je analytik, politológ a historik, od 16. septembra 2022 veľvyslanec Poľska v Česku. Vedenie zastupiteľského úradu v Prahe ukončil 31. júla 2024. Odborný asistent v Centre pre štúdiá východnej Európy Varšavskej univerzity (SEW UW).dr Mateusz Gniazdowski, Studium Europy Wschodniej Uniwersytetu Warszawskiego, dostupné online. [cit. 2025-07-14].

 Život 
Absolvoval magisterské štúdium na Inštitúte politických vied Varšavskej univerzity a doktorandské štúdium na Inštitúte politických vied Slovenskej akadémie vied, ktoré ukončil obhajobou dizertačnej práce na Univerzite Komenského v Bratislave (PhD). Skôr tiež absolvoval strednú odbornú školu civilného letectva vo Varšave (1994) a študoval aj na Fakulte energetiky a letectva Varšavskej polytechniky (1994 – 95).Mateusz Gniazdowski – Ambassador [online], linkedin.com dostupné online. [cit. 2024-09-04]. V rokoch 20042010 bol zamestnancom Poľského inštitútu medzinárodných vecí (PISM), následne pracoval v Centre východných štúdií (OSW), kde od roku 2016 bol zástupcom riaditeľa. V rokoch 20132022 bol predsedom Programovej rady Poľsko-českého fóra pri ministrovi zahraničných vecí Poľskej republiky, v roku 2014 bol vymenovaný ministrom vedy a vysokého školstva Poľskej republiky za člena Poľsko-slovenskej komisie humanitných vied.

Ako analytik sa špecializoval na analýzu vnútornej a zahraničnej politiky stredoeurópskych krajín s osobitným zameraním na regionálnu spoluprácu, ako aj na západný Balkán a oblasť Baltského mora s prihliadnutím na bezpečnostné otázky vrátane energetiky. Je spolueditorom (s Piotrom Samerekom a Tomášom Strážayom) a spoluautorom knihy Súčasné poľsko-slovenské vzťahy (Współczesne stosunki polsko-słowackie), ktorú vydalo Veľvyslanectvo Poľskej republiky v Bratislave a Slovenská spoločnosť pre zahraničnú politiku (SFPA) v roku 2016. Počas svojho pôsobenia v OSW spustil výskumný projekt zameraný na úlohu dopravnej a infraštruktúrnej prepojenosti (connectivity) v strednej Európe.

Vo svojej vedeckej činnosti sa zameriava predovšetkým na históriu poľsko-českých a poľsko-slovenských vzťahov v 20. storočí. Je spoluautorom niekoľkých knižných publikácií a autorom niekoľkých desiatok vedeckých článkov. Tému svojej dizertačnej práce – Autonómia Slovenska v poľskej politike (19361939): Medzi dôvernou a verejnou diplomaciou – prezentoval okrem iného vo vedeckých štúdiách: Kwestia słowacka a polska idea „trzeciej Europy“ In: Modernizacja – centrum – peryferie, ed. W. Borodziej, S. Dębski, Varšava : PISM, 2009, s. 161 – 191; Slovenský autonomizmus v poľskej politike v 30. rokoch. In: Česko-slovenská historická ročenka 2010, Brno 2012, s. 243 – 264, a tiež v časopise Kontakty („Zbližovacia akcia“: predpoklady, rozvoj a výsledky poľského záujmu o Slovensko v medzivojnovom období. In: Kontakty XVI, 2018, s. 39 – 52), kde boli publikované aj iné jeho štúdie, okrem iného: Poliaci a poľská otázka v publicistike Svetozára Hurbana Vajanského. In: Kontakty XIX, 2022, s. 84 – 96; Slovenská otázka očami poľských diplomatov v Prahe (1990 – 1992). In: Kontakty XVIII, 2020, s. 5 – 23.

Je členom medzinárodného redakčného kruhu časopisu Vojenského historického ústavu Vojenská história a redakčného výboru časopisu Polski Przegląd Dyplomatyczny, bol tiež členom redakčnej rady časopisu Poľsko-slovenskej komisie humanitných vied Kontakty (20142022). V roku 2020 mu bol udelený čestný odznak ministra zahraničných vecí Poľskej republiky Bene Merito.

Od 16. septembra 2022 do 31. júla 2024 ako mimoriadny a splnomocnený veľvyslanec viedol zastupiteľský úrad Poľskej republiky v Česku.31. júla 2024 uvoľnený ministrom Radosławom Sikorskim z vedenia úradu v Prahe a preradený k dispozícii personálnemu oddeleniu Ministerstva zahraničných vecí vo Varšave. Okolnosti opísal okrem iného portál Seznam Zprávy: Bossing, zrada a teď čistka. Varšava znovu stahuje velvyslance z Prahy.

 Referencie 

Kategória:Poľskí diplomati
Kategória:Poľskí politológovia
Kategória:Veľvyslanci Poľska v Česku
Kategória:Nositelia poľských radov a vyznamenaní
Kategória:Absolventi Varšavskej univerzity
Kategória:Osobnosti z Varšavy